Predkladacia správa

Návrh nariadenia vlády Slovenskej republiky,  ktorým sa ustanovuje výška úhrady diaľničnej známky za užívanie vymedzených úsekov diaľnic a rýchlostných ciest (ďalej len „nariadenia vlády“) nahrádza v súčasnosti platné nariadenie vlády Slovenskej republiky č. 444/2010 Z. z., ktorým sa ustanovuje výška úhrady za užívanie vymedzených úsekov diaľnic a rýchlostných ciest pre motorové vozidlá a jazdné súpravy (ďalej len „nariadenie vlády SR  č. 444/2010 Z. z.“), ktoré je s účinnosťou od 1.1.2015 zrušené zákonom č. 488/2013 Z. z. o diaľničnej známke a zmene niektorých zákonov.  

	Návrh nariadenia vlády  ustanovuje výšku úhrady diaľničnej známky za užívanie vymedzených úsekov diaľnic a rýchlostných ciest pre motorové vozidlá a jazdné súpravy s tým, že ceny diaľničných známok sa v porovnaní s nariadením vlády SR č. 444/2010 Z. z. nemenia.

Materiál sa predkladá na základe plánu legislatívnych úloh vlády Slovenskej republiky.
	
Materiál nemá dopad na  rozpočet verejnej správy, životné prostredie, informatizáciu spoločnosti. Materiál nemá žiadne  sociálne vplyvy a vplyvy na podnikateľské prostredie. 

Návrh nariadenia vlády  je v súlade s Ústavou Slovenskej republiky, ústavnými zákonmi Slovenskej republiky, zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná.